116. ΝΟΜΟΣ υπ’ αριθ. 691 της 12/14 Σεπτ. 1977 (ΦΕΚ Α΄ 260) Περί ορισμού του αριθμού των θέσεων ωρισμένων κατηγοριών δικαστικών λειτουργών. Άρθρ.1.-1.Ο οργανικός αριθμός των κάτωθι θέσεων δικαστικών λειτουργών αυξάνεται ως ακολούθως: α-β.(Αφορούσαν διατάξεις του Συμβουλίου Επικρατείας και περιελήφθησαν στην Κωδικοποίηση του Π.Δ. 18/30 Δεκ. 1988-9 Ιαν. 1989 (ΦΕΚ Α΄ 8), Τόμ. 6, σελ. 104,247). γ)Των αρεοπαγιτών κατά 3, οριζομένου ούτω του συνολικού αριθμού αυτών εις 36. δ)Των εφετών κατά 15, οριζομένου ούτω του συνολικού αριθμού αυτών εις 180. ε)Των προέδρων πρωτοδικών κατά 10, οριζομένου ούτω του συνολικού αριθμού αυτών εις 106. στ)Των εισαγγελέων πρωτοδικών κατά 10 επί αντιστοίχω μειώσει των θέσεων των αντεισαγγελέων πρωτοδικών, οριζομένου ούτω του συνολικού αριθμού των θέσεων των εισαγγελέων πρωτοδικών εις 78 και των αντεισαγγελέων πρωτοδικών εις 76. ζ)Των ειρηνοδικών Α΄ τάξεως κατά 20 επί αντιστοίχω μειώσει των θέσεων των ειρηνοδικών Β΄ τάξεως, οριζομένου ούτω του συνολικού αριθμού των θέσεων των ειρηνοδικών Α΄ τάξεως εις 70 και των ειρηνοδικών Β΄ τάξεως εις 130. η)Των εφετών διοικητικών δικαστηρίων κατά 15, οριζομένου ούτω του συνολικού αριθμού αυτών εις 64. 2.Δια Π.Δ/των εκδιδομένων προτάσει του Υπουργού Δικαιοσύνης κατανέμονται αι προστιθέμεναι κατά την προηγουμένην παράγραφον θέσεις εφετών, προέδρων πρωτοδικών και εισαγγελέων πρωτοδικών, εις τα αντίστοιχα δικαστήρια και εισαγγελίας. Άρθρ.2.-Αι κατά την δημοσίευσιν του παρόντος υφιστάμεναι κεναί θέσεις παρέδρων διοικητικών Πρωτοδικείων, πέραν των δι’ ας προεκηρύχθη ο διαγωνισμός της 21 Μαρτ. 1977, ως και αι μέχρι της 31 Δεκ. 1977 κενούμεναι ή δημιουργηθησόμεναι θέσεις, πληρούνται δια διορισμού εκ των επιλαχόντων εις τον διαγωνισμόν τούτον, κατά την σειράν της επιτυχίας των. Άρθρ.3.-(Αντικαθίσταται η εις το τέλος της παρ. 1 του άρθρ. 32 του Νόμ. 184/1975, κατωτ. σελ. 314,07, φράσις). ΄Αρθρ.4.-Η ισχύς του παρόντος άρχεται από 15 Σεπτ. 1977. 